Vi var 4 voksne personer, som havde 4 overnatninger i lejligheden.
Lejligheden svarede meget godt til beskrivelsen. Køkkenet kunne måske godt trænge til en renovering, men det betød dog ikke så meget for os, da vi kun spiste morgenmad i lejligheden.
Ved ankomsten til lejligheden fik vi en god service og mange oplysninger af Edoardo, selvom vi først ankom ca. kl. 1.30 om natten, fordi flyet var forsinket. Vi havde selvfølgelig holdt ham orienteret undervejs, så han vidste, at vi kom senere. Vi havde også bestilt transfer-service fra lufthavnen gennem Edoardo, og det fungerede perfekt.